OzLabs/hebrew-wiki-articles huggingface dataset:
Troublemaker

"Troublemaker" (בעברית: "עושה צרות") הוא שיר של הזמר האנגלי אולי מארס, בהשתתפות הראפר האמריקאי פלו ריידה, שיצא כסינגל המוביל מאלבום האולפן השלישי של מארס, Right Place Right Time. השיר נכתב על ידי מארס, סטיב רובסון, קלוד קלי ופלו ריידה, והופק על ידי רובסון. השיר הושמע בבכורה ב-8 באוקטובר 2012, בבריטניה בתחנת הרדיו קפיטל FM, והיה זמין להורדה החל מה-12 באוקטובר.

השיר זכה להצלחה מסחרית גדולה. במצעד הסינגלים הבריטי נכנס השיר ישר למקום הראשון, מה שהפך אותו לסינגל הסולו הרביעי של מארס שהגיע לראש המצעד, והראשון ששהה במקום זה למעלה משבוע אחד. השיר שימש גם כשיר הסיום של סיבוב ההופעות של מארס בשנת 2013. נכון לנובמבר 2016, זהו הסינגל הנמכר ביותר של מארס עד כה.

== רקע ופרסום ==
Troublemaker נכתב על ידי אולי מארס, יחד עם קלוד קלי וסטיב רובסון, איתם כתב גם את להיטיו הקודמים "Please Don't Let Me Go" ו- " Dance with Me Tonight ". מבחינה לירית, אמר מארס כי השיר עוסק ב-"בחורה המיוחדת שאתה לא יכול להתנער ממנה, גם אם אתה יודע שאתה צריך, כי בוא נודה בזה, יש לה צד קצת פרוע".<ref></ref>

מורס אמר כי למרות שהוא ציפה בתחילה שיהיה קשה לשכנע את פלו ריידה להשתתף בשיר, זה היה "קצת קל, מבחינה מסוימת. [זה] לא היה קשה. . . פשוט שלחנו לו את הרצועה, הצוות שלו שמע את השיר, והם ממש אהבו את זה. ופלו רידה היה כמו, 'אני באמת רוצה לעשות את זה'. אז הוא הסכים".<ref></ref> פלו ריידה דיבר על מארס ועל הופעתו בשיר במהלך ראיון קידום מכירות לסינגל שלו "I Cry" בתוכנית הבוקר Daybreak של ITV ב-26 בספטמבר 2012, באומרו: "אני מאוד מתרגש, [חברת התקליטים שלי אמרה] שיש לנו שיר של בחור בשם אולי. אני יודע לראות להיטים ברגע שאני שומע אותם. כנראה שתהיה לי הזדמנות לפגוש אותו בקרוב".<ref></ref> Troublemaker הושמע בבכורה בתחנת קפיטל FM בבריטניה, ב-8 באוקטובר 2012.<ref></ref> במסיבת השקה של האלבום חשף מארס כי Troublemaker אמור היה במקור להיות הסינגל השני מתוך האלבום כאשר "Army of Two" היה הסינגל הראשון.

== הופעות חיות ==
ב-5 בנובמבר 2012 פרסם מארס הופעה שלו בביצוע השיר לחשבון Vevo הרשמי שלו.<ref name="capitalfm"></ref> טרנט מיינארד מ-4Music תיאר את ההופעה כ-"מדהימה" ושיבח את מארס.<ref></ref> ב-18 בנובמבר 2012, ביצע מארס את השיר בעונה התשיעית של אקס פקטור בריטניה.

== רשימת רצועות ==

*הורדה דיגיטלית
# "Troublemaker" – 3:06
*סינגל CD
# "Troublemaker" – 3:06
# "Troublemaker" – (Cutmore Club Mix) – 4:38

*מיני-אלבום של רמיקסים - iTunes
# "Troublemaker" – 3:06
# "Troublemaker" (מיקס קלאב של קאטמור) – 4:38
# "Troublemaker" (גרסת רדיו של קאטמור) – 2:35
# "Troublemaker" (גרסת רדיו של ויידבוי) – 3:23

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי אולי מארס
קטגוריה:שירי פלו ריידה
קטגוריה:שירים באנגלית
קטגוריה:שירים שנכתבו על ידי קלוד קלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת סייקו מיוזיק
זיגפריד פמר

זיגפריד וולפגנג פמר (בגרמנית: Siegfried Wolfgang Fehmer; 10 בינואר 1911, מינכן – 16 במרץ 1948) היה קצין גסטפו גרמני במהלך מלחמת העולם השנייה. הוא הוצב בנורווגיה במהלך כיבוש נורווגיה בידי גרמניה הנאצית, ובתום המלחמה הוא היה ראש המשטרה הפלילית בנורווגיה ועמד בראש המחלקה הרביעית הידועה לשמצה ממפקדה בוויקטוריה טראס, אוסלו. הוא הגיע לדרגת האופטשטורמפיהרר אס אס. יחד עם יוזף טרבובן נחשב פמר לאחד האנשים הידועים לשמצה של כוחות הכיבוש הגרמניים בנורווגיה.

== ביוגרפיה ==
פמר הצטרף למפלגה הנאצית בינואר 1930 והועסק על ידי הגסטפו משנת 1934. הוא קודם מספר פעמים ומילא תפקידים שונים בארגון, עד שבאפריל 1940 נשלח לנורווגיה. שם עבד עם המודיעין הנגדי לדיכוי המחתרת הנורווגית.

פמר לבש מדי אס אס עם תגי אס דה, שהיה בעיקר שירות המודיעין של האס אס והמפלגה הנאצית בגרמניה הנאצית. עם מראה מדהים וקסם, הוא נתפס כחלומן של הנשים. למרות הופעה חיצונית זו, היה פמר חסר רחמים, ולא היסס להשתמש בעינויים בחקירת חשודים. הוא תואר על ידי קורבנותיו כמי שמסוגל לעבור משימוש ידידותי לעינויים סדיסטיים ללא שהות בעת ובעונה אחת.

מילורג (השלוחה הצבאית של תנועת המחתרת הנורווגית) ראתה בו איום חמור. כמה תוכניות להתנקש בחייו נערכו ופמר ניצל מהתקפה כזו עם כמה פצעי ירי בחזהו.

בסוף המלחמה, ב-8 במאי 1945, לבוש פמר כחייל וורמאכט, הוא התערבב עם שבויי מלחמה גרמנים אחרים במחנה הסלמואן, אך נבגד ונעצר לאחר שביצע טלפון לחברה נשית, שהסגירה אותו. פמר הועמד לדין והורשע בפשעי מלחמה ונידון למוות על ידי בית המשפט העליון של נורווגיה. גזר הדין בוצע על ידי כיתת יורים במצודת אקרשוס ב-16 במרץ 1948.

== בתרבות הפופולרית ==
דמותו הייתה אחת הדמויות הראשיות בסרט הנורווגי משנת 2008, "מקס מאנוס", גולמה על ידי השחקן הגרמני קן דוקן.

== קישורים חיצוניים ==

* [https://nbl.snl.no/Siegfried_Fehmer זיגפריד פמר], באתר [https://nbl.snl.no/Siegfried_Fehmer Biografisk Leksikon] 

קטגוריה:אנשי הגסטפו
קטגוריה:פושעי מלחמה נאצים שהוצאו להורג
קטגוריה:נורווגיה במלחמת העולם השנייה
קטגוריה:גרמנים שנולדו ב-1911
קטגוריה:גרמנים שנפטרו ב-1948
אלון כרמל

אלון כרמל הוא יזם ישראלי ומייסד אתר ההיכרויות הפופולרי JDate.

== ביוגרפיה ==
כרמל נולד וגדל בחיפה. ב-1979 עבר לארצות הברית והחל בה את קריירת היזמות שלו.

המיזם המזוהה ביותר עם כרמל היה אתר ההיכרות ליהודים JDate, יחד עם שותפו ג׳ו שפירא בשנת 1997. JDate, אשר התאגדה מאוחר יותר כ-Matchnet PLC, צמחה בצורה מהירה עד לנקודה ששלטה בשוק ההיכרויות ליהודים בכל העולם, ובתוך שנתיים לרכוש את AmericanSingles.com שהפך מאוחר יותר לאחד משלושת אתרי ההיכרויות הכלליות המובילות בעולם.

עד שנת 2000, Matchnet PLC הונפקה בבורסת פרנקפורט שש שנים לאחר מכן החברה נרשמה גם בארצות הברית ושינתה את שמה ל-Spark Networks.

בשנת 2004 היה לחברה מספר חסר תקדים (באותה תקופה) של 20 מיליון משתמשים, אשר הציב אותו בראש תחום ההיכרויות המקוון.

בשנת 2012 הקים כרמל את AniView LTD בישראל, ולאחר מכן את AniView INC בארצות הברית.

לכרמל שני ילדים.

== קישורים חיצוניים ==
* 
* דוד אוונס, [https://onlinedatingpost.com/archives/2006/03/co-founder_of_jdate_has_new_gig/ Co-founder of JDate has new gig], באתר Online Dating Post, 2 במרץ 2006 
* 
* מערכת גיקטיים, [https://www.geektime.co.il/biogeek-devunity/ ביוגיק: Devunity], באתר Geektime, 23 במאי 2009

קטגוריה:יזמים ישראלים
אדלייד למברט

אמסטרדם, 1928. שנייה משמאל, אדלייד למברט]]
אדלייד ט. למברט-באלרד (באנגלית: Adelaide T. Lambert-Ballard; 27 באוקטובר 1907 – 17 באפריל 1996) הייתה שחיינית אמריקאית. אלופה אולימפית (אמסטרדם 1928) ושיאנית עולם במשחה שליחות 4x100 מטר חופשי.

== ביוגרפיה ==
למברט נולדה וגדלה באנקון (אזור תעלת פנמה), פנמה. החלה לשחות בתעלת פנמה ליד מקום מגוריה.

===אלופת ארצות הברית===
באליפות ארצות הברית שנערכה בשנת 1923 זכתה למברט במדליית זהב במשחה ל-100 יארד חופשי. באליפות ארצות הברית שנערכה בשנת 1925 היא זכתה במדליית זהב במשחה ל-300 יארד מעורב אישי. באליפות ארצות הברית שנערכה בשנת 1926 היא זכתה בשתי מדליות זהב, במשחה ל-220 יארד גב ופעם שנייה ברציפות במשחה ל-300 יארד מעורב אישי ובאליפות ארצות הברית שנערכה בשנת 1927 היא זכתה פעם שנייה ברציפות במדליית זהב במשחה ל-220 יארד גב.

===אלופה אולימפית===
במבחנים האמריקאיים לאולימפיאדת אמסטרדם (1928) סיימה למברט במקום שלישי במשחה ל-100 מטר גב, אך במשחקים עצמם היא השתתפה רק
במשחה שליחות 4x100 מטר חופשי ביחד עם אלינור גרטי, מרתה נורליוס ואלבינה אוסיפוביץ וזכתה במדליית זהב בשיא עולם חדש של 4:47.6 דקות, לפני בריטניה (5:02.8 דקות) ודרום אפריקה (5:13.4 דקות). שיא זה החזיק מעמד 4 שנים ונשבר על ידי ארצות הברית באולימפיאדת לוס אנג'לס (1932).

לאחר המשחקים האולימפיים זכתה למברט בתוארי אליפות ארצות הברית במשחים בסגנון חופשי, גב ומעורב אישי.

== קישורים חיצוניים ==

קטגוריה:שחייניות גב אמריקאיות
קטגוריה:שחייני גב אמריקאים
קטגוריה:שחייניות מעורב אישי
קטגוריה:שחייניות באולימפיאדת אמסטרדם (1928)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:אמריקאיות שנולדו ב-1907
קטגוריה:אמריקאים שנולדו ב-1907
קטגוריה:אמריקאיות שנפטרו ב-1996
קטגוריה:אמריקאים שנפטרו ב-1996
ניל מופיי

ניל מופיי (באנגלית: Neal Maupay; נולד ב-14 באוגוסט 1996) הוא כדורגלן צרפתי, המשחק בעמדת החלוץ בקבוצת אולימפיק מרסי מהליג 1. מופיי משחק לעיתים גם התקפי או כקיצוני.

== קריירת מועדונים ==
=== ניס ===
מופיי החל את קריירת נעוריו בוואלבון האמריקנית בגיל שש.<ref name=":0"></ref> בשנת 2002 לפני שעבר לאקדמיה של ניס בשנת 2007.<ref></ref> בספטמבר 2012 זומן לראשונה לסגל הקבוצה הבוגרת למשחק ליגה מול ברסט כשהוא בן 16 ו-32 ימים בלבד. הוא השתלב במהירות בקבוצה הבכירה של המועדון ובינואר 2013 האריך את חוזהו במועדון בשנתיים וחצי נוספות. בעונת 2012/2013 כבש ארבעה שערים ב-19 הופעות. בשער הבכורה שלו ובהופעה הראשונה שלו בליג 1, הפך לשחקן השני הצעיר ביותר שהשיג הישגים אלו.<ref></ref>

באוגוסט 2015 עשב את ניס לאחר 8 שנים במועדון בהן כבש תשעה שערים בקבוצה הבוגרת ב-53 הופעות.

=== סנט אטיין ===
ב-10 באוגוסט 2015 עבר מופיי לסנט אטיין בחוזה לארבע שנים תמורת סכום של 500,000 אירו. אף על פי שערך 23 הופעות והבקיע שלושה שערים בעונת 2015/2016 עזב את הקבוצה בהשאלה לעונה אחת לטובת ברסט ביולי 2016.

ב-20 ביולי 2016, הצטרף מופיי לברסט מליגת המשנה הצרפתית.<ref></ref> כבר בפתיחת העונה כבש עשרה שערים ב-21 הופעות ואף זכה באוגוסט 2016 בפרס שחקן החודש בליגה. עקב פציעות רבות בחלקה השני של העונה, סיים את העונה עם 12 שערים ב-31 הופעות.

=== ברנטפורד ===
ב־14 ביולי 2017, עבר מאופיי לאנגליה והצטרף לברנטפורד מהצ'מפיונשיפ בחוזה לארבע שנים.<ref></ref> את השער הראשון שלו כבש בהפסד 4–3 לנוטינגהאם פורסט ב-12 באוגוסט. הוא סיים את עונת 2017/2018 עם 46 הופעות וכמלך השערים של הקבוצה, עם 13 שערים.

=== ברייטון אנד הוב אלביון ===
ב-5 באוגוסט 2019 עבר מופיי למועדון הפרמייר-ליג ברייטון אנד הוב אלביון תמורת תשלום שלא דווח.<ref></ref> מאופיי כבש בהופעת הבכורה שלו במשחק הפתיחה של עונת 2019/2020, בתיקו 3-3 נגד ווטפורד. את העונה הוא סיים עם עשרה שערים ב-37 הופעות.

במחזור השני של עונת 2020/2021 כבש שני שערים ב-7 דקות הראשונות של המשחק במשחק שהסתיים בתוצאה 0–3 על ניוקאסל יונייטד.

=== אברטון ===
ב-27 באוגוסט 2022 חתם באברטון תמורת 17 מיליון אירו. ב-3 בספטמבר ערך הופעת בכורה בקבוצה בתיקו 0-0 נגד ליברפול. ב-18 בספטמבר כבש שער בכורה, בניצחון 0–1 על וטסטהאם יונייטד.

ב-1 בספטמבר 2023 חזר בהשאלה לעונה אחת לברנטפורד.

למופיי שתי הופעות ושער אחד במדי נבחרת צרפת עד גיל 21.<ref></ref>

== חיים אישיים ==
מופיי נולד בורסאי ועבר עם משפחתו לריביירה הצרפתית בגיל חמש.<ref></ref> הוא ממוצא ארגנטינאי מצד אמו.<ref name=":0" /> מופיי מספר שהוא נוהג לקרוא ספרים בחדר ההלבשה לפני משחקים.<ref></ref>

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני ניס
קטגוריה:כדורגלני סנט אטיין
קטגוריה:כדורגלני ברסט
קטגוריה:כדורגלני ברנטפורד
קטגוריה:כדורגלני ברייטון אנד הוב אלביון
קטגוריה:כדורגלני אברטון
קטגוריה:צרפתים שנולדו ב-1996
קרחון מואה

קרחון מואה (באנגלית: Moa Glacier) הוא קרחון בגבעות קוקרי, בארץ ויקטוריה שבאנטארקטיקה.

הקרחון זורם לכיוון צפון מגבעות קוקרי, לעבר עמק טיילור, ומסתיים במרכז העמק, בסמוך לדופן הדרומית של העמק.

== היסטוריה ==
=== גילוי ומיפוי הקרחון ===

אזור גבעות קוקרי (ובכללן הקרחון) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

=== מקור השם ===

שמו של הקרחון ניתן ניתן לו בשנת 1998, על ידי המועצה הגאוגרפית של ניו זילנד.

הקרחון נקרא על שם ציפור המואה, ציפור ניו זילנדית נכחדת.

== לקריאה נוספת ==

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Ross Island Area, Antarctica: 1962–2005], U.S. Geological Survey Professional Paper</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:17659 קרחון מואה] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19751 קרחון מואה] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113938 קרחון מואה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16876&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מואה] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6621906.html קרחון מואה] באתר mindat
* [http://distancebetween.info/moa_glacier מחשבון מרחקים - המרחק מקרחון מואה לאתרים סמוכים]

== הערות שוליים ==

מואה
מואה
מואה
קרחון קולקין

קרחון קולקין (באנגלית: Calkin Glacier) הוא קרחון בגבעות קוקרי, בארץ ויקטוריה שבאנטארקטיקה.

הקרחון ממוקם בסמוך ממערב לפסגת סנטינל.

הקרחון זורם לכיוון צפון מגבעות קוקרי, לעבר שפכו של קרחון טיילור.

== היסטוריה ==
=== גילוי ומיפוי הקרחון ===

אזור גבעות קוקרי (ובכללן הקרחון) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

הקרחון מופה על ידי משלחת דיסקברי.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של פארקר קולקין (Parker Calkin), גאולוג שעבד בתוכנית האנטארקטית של ארצות הברית, וערך חקירות באזור בעונות המחקר (הקיץ האנטארקטי) 1960–1961, ו-1961 - 1962.

== לקריאה נוספת ==

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of of the Ross Island Area, Antarctica: 1962–2005], USGS</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2308 קרחון קולקין] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20515 קרחון קולקין] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=112916 קרחון קולקין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2208&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קולקין] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קולקין
קולקין
קולקין
שוק העבדים (גוסטב בולאנז'ה)

שוק העבדים הוא ציור שמן משנת 1882 מעשה ידי האמן הצרפתי מהמאה התשע עשרה, גוסטב בולאנז'ה, שסגנונו התאפיין בסצינות ז'אנר קלאסיות ומזרחיות.<ref>Masler, 39</ref> תמונה מתארת את העבדות ברומא העתיקה, כשהיא משלבת ציור נאו-קלסי עם אוריינטליזם, סגנונות שהיו פופולריים בתקופתו של בולאנז'ה.
== היצירה ==
היצירה מתארת מכירה פומבית של עבדים ברומא העתיקה. בתמונה נראים עומדים למכירה שבעה צעירים, בגילאים בין ילדים לבוגרים צעירים, כעבדים. שני העבדים הגבריים, כמו גם שלוש מהשפחות, דומים במראה החיצוני, אולי הצייר מבקש לרמוז כי הם בני משפחה. כולם מסומנים בשלטים כדי לציין את היותם עבדים. הילד הקטן הוא עירום לחלוטין, ואילו הבחור שלידו לובש חתיכת בד. הצעירה שיושבת לצידם היא חשופת חזה ולבושה רק בחצאית, אבל היא מכסה את שדיה ברגליה בתנוחת מגן. האישה האפריקאית העומדת גם היא חשופת חזה, עוטה מגבת לבנה, והיא מכסה את שדיה בידיים. רגליה לבנות, צבועות בגיר כדי להראות שהיא יבוא זר, בניגוד לאחרים, ושולם עליה מס.<ref></ref>

הבחורה הגבוהה עומדת לבושת בגד שקוף, המראה בבירור את שדיה ושיער הערווה שלה - היא מנסה לכסות את עיניה, אולי משום שקונים פוטנציאליים הכוללים מכרים, שכנראה רואים אותה עירומה בפעם הראשונה וחוזים במצבה. הילדה המתבגרת שלצידה גם היא חשופת חזה ויחפה. היא לובשת חצאית. האישה אדומת השיער המשתופפת לידם לובשת בגד רופף שמשאיר את שדיה וגם את איבר מינה חשופים. בקדמת הסצנה, כניגוד מוחלט לעבדים המוצעים למכירה יושב סוחר העבדים ואוכל את ארוחת הצהריים שלו בנינוחות.

בולנזה ביקר באיטליה, ביוון ובצפון אפריקה, והציור משקף את תשומת ליבו לפרטים, מבחינה תרבותית ולמיומנות שאותה רכש בעיצוב הנשיות בציוריו.<ref></ref>

==קישורים חיצוניים==

== הערות שוליים ==

קטגוריה:דפים עם תרגומים שלא נסקרו
קטגוריה:ציורי שמן
קטגוריה:ציורים מהמאה ה-19
קטגוריה:ציורי ז'אנר
קטגוריה:ציורי עירום
קטגוריה:עבדות באמנות
יחסי גינאה המשוונית – ונצואלה

יחסי גינאה המשוונית–ונצואלה הם היחסים בינלאומיים בין הרפובליקה של גינאה המשוונית לבין הרפובליקה הבוליברית של ונצואלה. בשתי המדינות השפה הרשמית היא ספרדית ויש להן פעילות כלכלית חשובה המבוססת על הפקת נפט.

== היסטוריה ==
שתי המדינות חולקות קשרים היסטוריים ותרבותיים מכיוון שהיו חלק מהאימפריה הספרדית. סחר העבדים האפריקני מהמושבות הספרדיות שהקימו אחר כך את גינאה הספרדית (אלוביי, אנובון וקוריסקו, פרננדו פו (ביוקו) וריו מוני) לשטחי פרובינציית ונצואלה של האימפריה הספרדית, גרם לכך שלחלק משמעותי מהאפרו-ונצואלים יש מוצא חלקי או מלא משטחי גינאה המשוונית.<ref></ref>

בשנת 1967, הספלאולוג האוסטרי-צ'כי הלמוט סטרקה כינה מערה שגילה במחוז קייה-נטם בגינאה המשוונית בשם "מערת קראקס" , לכבוד העיר קראקס בירת ונצואלה.

היחסים הדיפלומטיים בין גינאה המשוונית לוונצואלה נוצרו ב-7 במאי 1981 ברמת הקונסוליות והממונה על היחסים.<ref></ref> בשנת 2006 העלתה ממשלת ונצואלה את מפלס השגרירות במשימתה הדיפלומטית במלאבו, בירת גינאה המשוונית; ממשלת גינאה המשוונית מצדה פתחה את שגרירותה בקראקס בשנת 2010.<ref></ref>

== נציגויות דיפלומטיות ==
ונצואלה היא אחת משתי המדינות היחידות בדרום אמריקה (יחד עם ברזיל) המקיימת שגרירות בגינאה המשוונית:
* גינאה המשוונית הקימה שגרירות וקונסוליה כללית בקראקס אשר קיימת מאז שנת 2010.
* ונצואלה פתחה שגרירות במלאבו שקיימת מאז 2006.

== הערות שוליים ==
Trans-X

Trans-X היא להקת סינת'-פופ קנדית, אשר ידועה בזכות הלהיט שלה, "Living on Video" , משנת 1982.

== פעילות ==
את Trans-X הקים המוזיקאי הקנדי פסקל לשיראנד. בשנת 1982 צירף את הקלידן סטיב וויאט.

כאשר "Living on Video" שוחרר במאי 1983, הוא הפך ללהיט בקנדה והסינגל מכר אחר כך שני מיליון עותקים והגיע לעשרת המצעדים הבריטיים והאירופיים בשנת 1985.

מאוחר יותר בשנת 1983 הוציאה Trans-X שיר נוסף, "Message on the Radio", שלא נכנס למצעדים, ו-Trans-X סיימה את השנה עם סינגל נוסף, "3D-Dance". כל השירים הללו הוצגו באלבום הבכורה של הלהקה מ-1983, "Living on Video" , אשר ידוע בקנדה כ-"Message On The Radio".

בשנת 1986 הוציאה הלהקה את אלבומה השני, שהיה בעל שם זהה ויצירות אמנות כמו אלבום הבכורה שלהם.<ref></ref> גרסאות שונות יצאו לאור בקנדה ובארצות הברית והאלבום הכיל גם שלוש רצועות מהאלבום מ-1983, אם כי הן עברו רמיקסים או הוקלטו מחדש.<ref></ref>

==דיסקוגרפיה==
===אלבומים===
* Living on Video (released in Canada as Message on the Radio) (1983)
* Living on Video (1986)
* On My Own (1988)
* Trans-X'Xcess (1995)
* 010101 (2001)
* The Drag-Matic Album (2003)
* L.O.V. 2011 (2011)
* Hi-nrg (2012)
* Anthology (2014)
* Discolocos, Vol. 1 (Original Motion Picture Soundtrack) (2018)

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות קנדיות
קטגוריה:להקות סינת'-פופ
דרים פופ

דרים פופ (מאנגלית: Dream pop או dreampop) הוא תת־סוגה של רוק אלטרנטיבי ונאו-פסיכדליה, שהתפתח בשנות ה-80. הסגנון מאופיין בעיסוק במרקם הקולי ובאווירה במידה דומה לעיסוק במנגינה.

המונח "דרים פופ" הוטמע על ידי אלכס איולי מהלהקה A.R. Kane, שנהג להשתמש בו לתיאור סגנונה של הלהקה.

== הערות שוליים ==

*
קטגוריה:סגנונות רוק
Stories

Stories הוא אלבום האולפן השני של המפיק השוודי אביצ'י. האלבום יצא לאור ב-2 באוקטובר 2015 דרך חברות התקליטים PRMD Music ואיילנד רקורדס, והיה לאלבום האולפן האחרון שהוציא אביצ'י לפני מותו בשנת 2018.<ref></ref>

האלבום מכר מעל למיליון עותקים ברחבי העולם עד נובמבר 2015,<ref></ref> והיה לאלבום הרביעי המושמע ביותר דרך ספוטיפיי ברחבי העולם באותה השנה.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אביצ'י
True (אלבום של אביצ'י)

True הוא אלבום הבכורה של המפיק השוודי אביצ'י. האלבום יצא לאור ב-13 בספטמבר 2013 דרך חברות התקליטים PRMD Music ואיילנד רקורדס. האלבום קודם על ידי חמישה סינגלים, כאשר הראשון מביניהם "Wake Me Up" זכה להצלחה רבה והגיע לפסגת מצעדי שירים רבים ברחבי העולם.

ב-24 במרץ 2014 הוציא אביצ'י גרסת רמיקסים של האלבום בשם "True (Avicii by Avicii)".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2013
קטגוריה:אלבומי אביצ'י
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הדני
מוזיאון חניתה לחומה ומגדל

שמאל
מוזיאון חניתה לחומה ומגדל הוא מוזיאון המציג את סיפור ההקמה של הקיבוץ חניתה כחלק ממבצעי חומה ומגדל.

== תצוגת המוזיאון ==
המוזיאון מחולק לשלושה אגפים:
* אגף חומה ומגדל - תצוגה של תצלומים, כלים חקלאיים כלי נשק, כלי עבודה, חפצים של מקימי היישוב וסרט על הקמת הקיבוץ ועל השנים הראשונות בו שצילם נתן אקסלרד.
* אגף ארכאולוגיה - תצוגה של שרידים של התקופה הביזנטית בארץ ישראל ושל כנסייה ביזנטית ששכנה בשטח הקיבוץ, פסיפסים, מטבעות מתקופת בית המקדש השני וכלי אבן שבהם השתמש האדם הקדמון.
* חדר טבע - תצוגה של פוחלצים.

==קישורים חיצוניים==

* 
* [https://shimur.org/sites/מוזיאון-חניתה-לחומה-ומגדל/ מוזיאון חניתה לחומה ומגדל], המועצה לשימור אתרי מורשת בישראל
* [https://www.westgalil.org.il/ent/hanita-museum-of-the-wall-and-tower/ מוזיאון חומה ומגדל חניתה], זמן גליל מערבי
* 
* 

קטגוריה:חניתה
קטגוריה:ישראל: מוזיאונים להיסטוריה
קטגוריה:הגליל העליון: מוזיאונים
קטגוריה:חומה ומגדל
צרפתי (סרט, 2019)

צרפתי (ברוסית: Францу́з) היא דרמה היסטורית רוסי שביים אנדריי סמירנוב על תחילת ההפשרה בברית המועצות. הסרט מוקדש לזכרו של אלכסנדר גינזבורג, דיסידנט סובייטי, אחד האידאולוגים של סמיזדאת. הקרנת הבכורה התקיימה ברוסיה ב-31 באוקטובר 2019. הסרט זכה בפרס ניקה לסרט הטוב ביותר, בטקס שתוכנן למרץ 2020 ונדחה לאפריל 2021 ואנדריי סמירנוב, במאי הסרט, זכה גם בקטגוריית הבימוי הטוב ביותר.
== עלילה ==
בשנת 1957 פייר דוראן, סטודנט צרפתי ממוצא רוסי, מגיע למוסקבה להתמחות באוניברסיטת מוסקבה. נראה שהמלחמה הקרה נסוגה, המגעים עם זרים כבר אינם באיסור והמוסקובאים מתקשרים בעניין ובלבביות עם פייר, שמדבר רוסית כל כך טוב... הצרפתי מתיישב במעונות באוניברסיטת מוסקבה, לומד ספרות רוסית, עובד על עבודתו של הכוריאוגרף מריוס פטיפה, מתיידד עם צלם-סטודנט של VGIK, ואלרה אוספנסקי, שמציג בפניו את הבלרינה של תיאטרון הבולשוי קירה גלקינה.

בזכות האנשים האלה פייר צולל לחיי התרבות של מוסקבה, לא רק לאלה הרשמיים, אלא גם לחיי הלילה החשאיים... פייר מתחיל להרגיש אהבה לקירה המנותקת והעצמאית, אם כי זה מוביל ליריבות עם ואלרה שגם אוהב אותה... במשך שנה במוסקבה, פייר חי חיים שלמים שונים לגמרי מכל מה שידע על ברית המועצות. אך ההתמחות והיכרות עם היבטים שונים בחיי העם הסובייטי אינה מטרתו היחידה של פייר. הוא מחפש קצין לבן בשם טטישצ'ב, שנעצר בסוף שנות ה-30. האיש הזה הוא אביו של פייר: בשנת 1931, אמו, צאצאית למשפחת אצולה ותיקה, שהסתירה את הריונה ונותרה לעבוד במשלחת הסחר הסובייטית בברלין, משם במהרה ברחה ועברה לגור בפריז.

== שחקנים ודמויות ==
* אנטון ריוואל - פייר דוראן, סטודנט צרפתי
* יבגניה אובראצובה - קירה גלקינה, בלרינה של תיאטרון בולשוי
* אלכסנדר בלוייב - טטישצ'ב, שומר לילה במאפייה, בעבר קצין לבן, אסיר לשעבר
* יבגני טקצ'וק - ואלרה אוספנסקי, צלם
* מיכאיל יפרמוב - אביו של ואלרה אוספנסקי, לשעבר מורה למרקסיזם, אסיר לשעבר
* רומן מדיאנוב - ניקולאי קוזמיץ' צ'וכנובסקי
* נינה דרובישבה - אולגה קירילובנה אוברזקובה, אצילה, אסירה לשעבר
* נטליה טניאקובה - מריה קירילובנה אוברזקובה, אשת אצולה, אסירה לשעבר
* ורה לשקובה - אנה פיודורובנה, מנהלת בית התרבות
* יבגני חריטונוב - אוסקר רבין
* אלכסנדר זמורייב - אלכוהוליסט
* מרינה ברסוקובה - ז'אנה, כנרת
* לוסי ארון - ניקול
* ג'רמי דובל - ז'אן מארי
* ליליה בגירובה

== קישורים חיצוניים ==

* [http://todorovsky-company.ru/project/french/index.html צרפתי] // חברת ההפקות של ולרי טודורובסקי, אולפני "מרמוט-פילם"
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים ברוסית
קטגוריה:סרטי דרמה רוסיים
קטגוריה:סרטי דרמה היסטורית
קטגוריה:מלחמת האזרחים הרוסית בתרבות
קטגוריה:ברית המועצות בתרבות
קטגוריה:סרטי 2019
קטגוריה:סרטים בצרפתית
קטגוריה:זוכי פרס ניקה
אלואיז הרייט סטאנרד

אלואיז הרייט סטאנרד (באנגלית: Eloise Harriet Stannard; ) הייתה ציירת בריטית מהמאה ה-19, הידועה בזכות עבודותיה בטבע דומם.

== ביוגרפיה ==
אלואיז הרייט סטאנרד נולדה בנוריץ', נורפוק, ב-1 בפברואר 1829, והוטבלה ב-12 בפברואר בסנט פיטר פרמנטרגייט, נורויץ'. היא הייתה אחת מארבע-עשרה ילדיהם של צייר הנוף והמורה לציור אלפרד סטאנרד ומרתה סטאנרד (לבית ספארקס). דוד שלה היה הצייר ג'וזף סטאנרד; גם אביה וגם הדוד שלה היו חברים בבית הספר לציירים בנוריץ', תנועת האמנות המחוזית הראשונה בבריטניה. אלואיז ודודתה אמילי סטאנרד (אשתו של ג'וזף) היו שתי האמניות הבולטות הקשורות לבית הספר נוריץ'.<ref></ref>

סטאנרד הוכשרה ככל הנראה כאמנית על ידי אביה, וסגנונה הושפע מציור טבע דומם הולנדי מסורתי, במיוחד מהאמן יאן ואן הויסום . ציוריה היו בעיקר פירות - במיוחד פירות שלא גדלו באנגליה - נערמו בסלים וקערות, על רקע מונוכרום באור טבעי ולעיתים מודגשים עם חרקים קטנים. עבודות המכחול המשובחות שלה ושכבות הצבע המרובות שלה ייצרו משטח זוהר אופייני. אלואיז סטאנרד נחשבת היום לאחת מציירות הטבע הדומם המחוננות ביותר בבריטניה.

סטאנרד סבלה מבריאות לקויה, אך בכל זאת שמרה על קריירה פעילה כציירת, הציגה באופן קבוע והצליחה עד כדי כך שהיא מעולם לא נזקקה לקלוט תלמידים, כפי שהיה גורלן השכיח של נשים אמניות במאה ה-19. היא החלה להציג בשנת 1852 והציגה במוסד הבריטי (1852–1866), באקדמיה המלכותית לאמנות (1856–1993), באגודה המלכותית לאמנים בריטיים (1856) ובמכון גלאזגו המלכותי (1861).

בשנת 1857 קיבלה המלצה מג'ורג' ניקול, מזכיר המוסד הבריטי, שכתב, "אני לא יכול להימנע מלהשתמש בהזדמנות זו ולומר לך שמר לאנס אמר לי: מר ניקול, חבל באמת לתלות תמונה כזו על הקיר. שאלתיו - "למה?", "מאחר שהיא כל כך טובה", הוא ענה לי. הוא העריץ אותך לאורך כל הדרך, ואהב במיוחד את ציור הענבים, שלדבריו היה יפהפה. "אני אוהב לראות דברים כאלה". שאלתי אותו אם הוא יודע מי הוא הצייר. הוא ענה, "לא. זאת גברת, מיס סטאנרד." הוא אהב גם את שאר התמונות שלך שהראיתי לו.

בשנת 1871 קיבלה אלואיז סטאנרד הזמנה מוועדת בית הספר לאמנות לנשים, שביקשה ממנה להיות שופטת בבית הספר. מצבה הבריאותי הלקוי מנע ממנה לקבל את ההזמנה.

היא הפכה לחברה בחברה של אמניות נשים בשנת 1871. בעקבות מות אמה ב-1873 היא קיבלה על עצמה אחריות משפחתית נוספת, ציוריה הפכו קטנים יותר וקריירת הציור שלה דעכה.

ציוריה מוצגים בגלריה בטירת נוריץ', שיש בו את האוסף הגדול ביותר של אמני אסכולת נוריץ'.<ref></ref>

== גלריה ==
 <gallery mode="packed" heights="160">
Stannard Christmas still life.jpg
Overturned basket with raspberries, white currants and roses - E H Stannard.jpg
Stannard, Eloise Harriet - A Still Life of Flowers in a Glass Epergne ... - 1889.jpg
Eloise Harriet Stannard (1829-1914) - Still Life with Grapes in and beside a Basket - 119643 - National Trust.jpg
</gallery>

==קישורים חיצוניים==

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1829
קטגוריה:בריטיות שנפטרו ב-1915
קטגוריה:בריטים שנפטרו ב-1915
יון פופסקו-גופו

יון פופסקו-גופו (ברומנית: Ion Popescu-Gopo; 1 במאי 1923, בוקרשט – 28 בנובמבר 1989, רועטי, ולצ'ה) היה גרפיקאי ואנימטור רומני, סופר, במאי קולנוע ושחקן יליד בוקרשט, רומניה. הוא היה אישיות בולטת בקולנוע הרומני ומייסד בית הספר הרומני המודרני לקריקטורות. הוא היה, יחד עם ליביו צ'וליי ומירל אילישיו, אחד האמנים הרומנים המעטים שזכו בפרס בקאן במאה ה-20. סרטו "Scurtă Istorie" (היסטוריה קצרה) זכה בפרס "דקל הזהב הקצר" לסרט הקצר הטוב ביותר בשנת 1957.<ref></ref> סרטו משנת 1965 "המור הלבן" נכנס לפסטיבל הקולנוע הבינלאומי הרביעי במוסקבה שם זכה בפרס הבמאי הטוב ביותר.<ref name="Moscow1965"></ref> בשנת 1969 היה חבר חבר המושבעים בפסטיבל הקולנוע הבינלאומי השישי במוסקבה.<ref name="Moscow1969"></ref> בשנת 1977 היה חבר בחבר המושבעים בפסטיבל הקולנוע הבינלאומי העשירי במוסקבה.<ref name="Moscow1977"></ref> בשנת 1983 היה חבר מושבעים בפסטיבל הקולנוע הבינלאומי ה-13 במוסקבה.<ref name="Moscow1983"></ref>

יון פופסקו-גופו למד (אך מעולם לא סיים את לימודיו) באקדמיה לאמנויות יפות בבוקרשט. הוא השתתף גם בקורסי אנימציה במוסקבה. הוא עשה את מריה, מיראבלה שהיא הפקה משותפת רומנית-רוסית.

הקריירה שלו החלה כמעצב וכקריקטוריסט בשנת 1939, בלפרסם ולערוך קריקטורות בעיתונים. ב-1949 הביא את הופעת הבכורה שלו בתעשיית הקולנוע עם "Punguţa cu doi bani" (תיק עם שני מטבעות). מאז 1950 החל לעבוד ב-Studioul Cinematografic Bucureşti (סטודיו סינמטוגרפי בוקרשט) במחלקת האנימציה, שעברה מאוחר יותר לאולפן אנימציה נפרד, אנימפילם.

דמותו המצוירת הידועה ביותר היא גבר שחור ולבן המכונה לפעמים "האיש הקטן של גופו" על שם יוצרו. מאוחר יותר בחייו התוודה פופסקו-גופו כי ניסה להתחיל "מרד נגד דיסני". גופו לא הצליח לעלות על דמויות האנימציה של דיסני בצבע וביופי, לכן ניסה להיות עמוק יותר במסר ובחומר ולפשט את הצורה והטכניקות בהן נעשה שימוש. שלא כמו הדמויות המצוירות של דיסני, הדמויות המצוירות של פופסקו-גופו היו בשחור לבן, מעוצבות בקווים פשוטים.

יון פופסקו-גופו נפטר ב-29 בנובמבר 1989, שבועות ספורים לפני המהפכה הרומנית. הוא לקה בהתקף לב כשניסה לדחוף את מכוניתו, תקועה בשלג, למוסך שלו. מותו היה הצעד הראשון לנפילת אולפני האנימציה הרומניים Animafilm, שלימים סבלו מבעיות פיננסיות לאחר המהפכה ב-1989.

== קישורים חיצוניים ==

* [https://web.archive.org/web/20030520024424/http://agenda.liternet.ro/ionpopescugopo.php יון פופסקו-גופו], באתר agenda.liternet.ro 

==הערות שוליים==

קטגוריה:בוקרשט: אישים
קטגוריה:במאי קולנוע רומנים
קטגוריה:קריקטוריסטים רומנים
קטגוריה:רומנים שנולדו ב-1923
קטגוריה:רומנים שנפטרו ב-1989
הליך הדחה

נשיאת ברזיל דילמה רוסף ונשיאת דרום קוריאה פאק גון-הייה הודחו שתיהן בשנת 2016.]]
הליך הדחה הוא הליך המאפשר לרשות מחוקקת להעלות האשמות נגד נבחר ציבור במטרה להביא להדחתו. עם זאת, ההליך כשלעצמו אינו גורם בהכרח להדחת נבחר הציבור מתפקידו; הוא דומה במהותו להגשת כתב אישום. במדינות מסוימות, נבצר באופן זמני מנבחר הציבור למלא את תפקידו, בעוד באחרות, הוא נשאר בתפקידו במהלך המשפט. במדינות רבות מודח נבחר הציבור מתפקידו על ידי הצבעת אי-אמון המרשיעה אותו לפי סעיפי הליך ההדחה.

מכיוון שההדחה והרשעתם של פקידים כרוכות בעקיפת ההליכים החוקתיים הרגילים להתמנות למשרה בכירה (בחירות, אשרור או מינוי) ומכיוון שבדרך כלל נדרש להן רוב מיוחס, הליך ההדחה מתבצע בדרך כלל רק במקרים חמורים של הפרת אמונים ושימוש לרעה בסמכויות שררה.

== במדינות שונות בעולם ==
הליך ההדחה מוסדר במשפט החוקתי במדינות רבות, לרבות ברזיל, צרפת, הודו, אירלנד, הפיליפינים, רוסיה, דרום קוריאה וארצות הברית.

=== אוסטריה ===
נשיא אוסטריה מודח על ידי האספה הפדרלית, בפני בית המשפט לחוקה. לפי החוקה ניתן גם להדיח את הנשיא על ידי משאל עם. אף אחד מן ההליכים הללו מעולם לא התבצע. זאת ככל הנראה מאחר שבעוד שבחוקה מוקנות לנשיא סמכויות נרחבות, בפועל תפקידו נושא אופי טקסי וייצוגי וכמעט לעולם אינו נתון במצב שבו הוא עלול להשתמש לרעה בכוחו.

=== ארצות הברית ===

הליך ההדחה בארצות הברית מורכב משני שלבים: השלב הראשון, שהוא ההחלטה על "אימפיצ'מנט", מתנהל בבית הנבחרים, והוא מקביל לשלב של ההחלטה על הגשת האשמות (indictment) שבהליך הפלילי נעשה על ידי חבר מושבעים גדול. אם בית הנבחרים מקבל החלטה על אימפיצ'מנט, ההאשמות עולות למשפט בפני סנאט. בשלב זה הסנאט מתפקד במקביל לחבר מושבעים. על מנת להרשיע, נדרש רוב של שני שלישים מחברי הסנאט הנוכחים. על פי כללי הסנאט, גזר דין הדחה מתפקיד הוא אוטומטי במקרה של הרשעה. לאחר ההרשעה יכול הסנאט להצביע על עונש פסילה מכהונה במשרות ציבוריות בעתיד, ולשם כך דרוש רוב רגיל בהצבעה נפרדת.

=== איראן ===
מועצת המומחים יכולה לערוך הליך הדחה למנהיג העליון באיראן ולמנות אחר במקומו.

חברי המג'לס והמנהיג העליון יכולים במשותף להדיח את נשיא איראן, מה שמוביל לקיומן של בחירות לנשיאות. לנשיא הראשון של איראן, אבולחסן בני-סדר, נערך שימוע הדחה שלאחריו הודח מתפקידו בשנת 1981.

חברי האספה יכולים לערוך הליך הדחה לחברי הקבינט. מינוי שר חדש תלוי בהצבעת אמון פרלמנטרית. הליכי שימוע להדחת שימשו לעיתים קרובות כטקטיקה פוליטית במאבקי הכח בין הנשיא לאספה במהלך כהונתן של הממשלות האחרונות.

=== בולגריה ===
נשיא בולגריה יכול להיות מודח בעקבות שני גורמים בלבד: בגידה מובהקת או הפרה של החוקה. תהליך ההדחה מתחיל בהצבעה פרלמנטרית, כאשר על מנת להמשיך בתהליך נדרש רוב של שני שלישים מחברי הפרלמנט המצביעים להפללת הנשיא. בשלב הבא בית המשפט החוקתי מחליט אם הנשיא אשם בפשע שהוא מואשם בו. אם הוא נמצא אשם, הוא מורחק מהשלטון. אותו תהליך הדחה משמש להדחת סגן נשיא בולגריה. אף נשיא ואף סגן נשיא בבולגריה מעולם לא הודחו כך.

=== גרמניה ===
את נשיא גרמניה יכולים להדיח הבונדסטאג וגם הבונדסראט אם הנשיא עובר על החוק בכוונת זדון. לאחר שהבונדסטאג או הבונדסראט פותחים בהליך להדחת הנשיא, בית המשפט לחוקה מכריע בשאלת אשמתו של הנשיא וגוזר אם יודח מתפקידו. לבית המשפט לחוקה נתונה הסמכות להדיח שופטים פדרליים מתפקידם בעקבות עבירה על עקרונות היסוד של החוקה הפדרלית.

== ראו גם ==
* הליך הדחה בארצות הברית

==קישורים חיצוניים==
* 

קטגוריה:ממשל ומדיניות
מקסימה

מקסימה (בעבר, "מקסימה המרכז להפרדת אוויר") היא חברה פרטית ישראלית העוסקת בייצור גזים לשירות התעשייה ולשימושים רפואיים.

==היסטוריה==
מקסימה נוסדה בשנת 1974 על ידי משקיעים מאירופה ביוזמת ממשלת ישראל. את מפעלה הראשון הקימה החברה במצפה רמון במטרה לפתח תעסוקה באזור.

בשנת 1983 החברה הונפקה בבורסה לניירות ערך בתל אביב והפכה לחברה ציבורית, וחברת דיסקונט השקעות שמקבוצת IDB נכנסה כמשקיעה בחברה.

בשנת 1996 נרכשה השליטה בחברה על ידי חברת Praxair האמריקאית שבאותה עת הייתה החברה הגדולה בעולם בתחום הגזים התעשייתיים.

בשנת 1999 החברה הקימה את מפעלה השני באזור התעשייה נאות חובב.

בשנת 2005 נכנסה החברה לפעילות בתחום הפחמן הדו-חמצני. בתחילה באמצעות ייבוא ומאוחר יותר, הקימה במישור רותם מפעל שלישי העוסק בייצור.

בשנת 2008 דיסקונט השקעות רכשה את מלוא אחזקותיה של Praxair בחברה, והפכה לבעלת השליטה היחידה.

בשנת 2010 החברה הקימה מפעל רביעי באזור התעשייה הצפוני של אשדוד, ואליו היא העבירה גם את משרדי ההנהלה.

בשנת 2012 רכשה חברת יוניון השקעות ופיתוח, שבבעלות איש העסקים ג'ורג' חורש, את מלוא מניות "דיסקונט השקעות" והפכה לבעלת השליטה היחידה בחברה.

בשנת 2019 רכשה יוניון את כל מניות הציבור שנסחרו בבורסה, ובכך, מקסימה חזרה להיות חברה פרטית.

==קישורים חיצוניים==
* 

==הערות שוליים==

קטגוריה:חברות ישראליות
קטגוריה:יצרני כימיקלים
קטגוריה:תעשייה כימית בישראל
קטגוריה:השקעות דיסקונט
קטגוריה:קבוצת יוניון
קטגוריה:נאות חובב: חברות ומפעלים
קטגוריה:חברות שנסחרו בבורסה לניירות ערך בתל אביב
רוברט פישר (רופא)

רוברט פישר (8 באפריל 1890 – 16 בנובמבר 1981) היה קרדיולוג, מחלוצי תחום הקרדיולוגיה והאלקטרוקרדיוגרפיה בארץ ישראל, ממייסדי החברה הקרדיולוגית בישראל, כיהן כנשיא החברה הקרדיולוגית בין השנים 1960–1963.

==ביוגרפיה==
פישר נולד בפראג באימפריה האוסטרו-הונגרית, לאידה ופרידריך, בן שלישי מתוך ארבעה. בשנת 1900 בני המשפחה עברו לווינה שם למד בגימנסיה, ובמקביל היה חבר בקבוצת הסייף של מכבי ווינה. 

בשנת 1914 סיים לימודי רפואה באוניברסיטת וינה.

במלחמת העולם הראשונה שירת כרופא צבאי בחזית (1914–1918).

בסיום המלחמה התמחה בקרדיולוגיה ועד שנת 1938 עבד בבית החולים הכללי בווינה (הרפובליקה האוסטרית הראשונה).

עם עלות הנאצים לשלטון הצליח להשיג סרטיפיקט לעלייה לארץ ישראל בסיועו של הד"ר חיים ויצמן.

באוקטובר 1938 עלה עם בני משפחתו לארץ ישראל.

פישר השתקע בחיפה, היה מחלוצי האלקטרוקרדיוגרפיה ומראשוני הקרדיולוגים בארץ ישראל. הביא מווינה מכשיר א.ק.ג. (אחד הראשונים בארץ)

ממייסדי החברה הקרדיולוגית בישראל בשנת 1952, כיהן כנשיא החברה לקרדיולוגיה (1960–1963).

כתב מאמרים רבים בענף הקרדיולוגיה.

פישר עבד עד גיל 85. בתקופת המנדט הבריטי טיפל בפציינטים מלבנון ועד מצריים.

==חיים אישים==
בשנת 1923 נישא לברטה (לבית כ"ץ), ילידת וינה (1987–1895). בשנת 1924 נולדה שושנה (נפטרה ב-1987), ובשנת 1929 נולדה מגדלה (טאוב) ממייסדות קיבוץ שובל בנגב.

נכדיו: דינה טאוב, המהנדסים: מיכה טאוב, אסף טאוב, הד"ר גדעון פלוסר רדיולוג, מנהל היחידה לדימות מערכת השלד, אגף דימות, בית החולים איכילוב, הד"ר דניאל פלוסר רופא פנימי וראומטולוג, מנהל מחלקה פנימית א' בבית החולים סורוקה מיולי 2009 - אוקטובר 2020.

פישר נפטר ב-16 בנובמבר 1981, נטמן בבית הקברות כפר סמיר.

==הכנוס המדעי של ההסתדרות הרפואית העברית בארץ ישראל, שנת 1939==
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר רוברט פישר (חיפה): דופק הוורידים והכבד בתור סמנים קליניים
<gallery>
קובץ:Scientific Conference of the Hebrew Medical Association, 1939. I.jpg
קובץ:Scientific Conference of the Hebrew Medical Association, 1939. II.jpg
קובץ:Scientific Conference of the Hebrew Medical Association, 1939. III.jpg
קובץ:Scientific Conference of the Hebrew Medical Association, 1939. IV.jpg
</gallery>

== הערות שוליים ==

קטגוריה:אנשי העלייה החמישית
קטגוריה:חיפה: רפואה
קטגוריה:יהודים בצבא האוסטרו-הונגרי
קטגוריה:קרדיולוגים ישראלים
קטגוריה:בוגרי אוניברסיטת וינה
קטגוריה:רופאים ביישוב
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1890
קטגוריה:ישראלים שנפטרו ב-1981
שרון הרמון

שרון הרמון (נולדה ב־ 2 במרץ 1969) היא מנכ"לית קרן 'יחד למען החייל'. אל"ם במיל' בצה"ל, לשעבר ראש מחלקת פרט בחיל האוויר. במהלך שירותה בצה"ל ביצעה, בין היתר, את התפקידים: רע"ן תכנון ומפקדת טייסות מנהלה בבסיסי עובדה ופלמחים.

==ביוגרפיה ==

הרמון נולדה וגדלה בבאר שבע. בת לפאני, אחות טיפול נמרץ ולעמרם, עובד בקמ"ג בדימונה.
בשנת 1987, עם סיום לימודי התיכון במקיף ג', התגייסה לצה"ל והשתלבה בקק"צ ייעודי בחיל האוויר.
שרון בעלת תואר ראשון (BA) בכלכלה מאוניברסיטת בר-אילן, אותו סיימה בהצטיינות בשנת 1997 ובעלת תואר שני (MBA) במנהל עסקים מאוניברסיטת בן-גוריון, אותו סיימה בהצטיינות בשנת 2009.

===כמפקדת בטייסות מנהלה בבסיס חצור, פלמחים ועובדה של חיל האוויר===

במהלך השרות, הרמון שירתה בבסיסי חיל האוויר חצור, פלמחים ועובדה בתפקידי משאבי אנוש, ת"ש ותפעול.
ראש ענף תכנון ומשק החובה במטה חיל האוויר

בשנת 2009, מונתה לראש ענף תכנון ולראש ענף החובה, במטה חיל האוויר. במסגרת תפקידה, ניהלה הרמון את משק חיילי החובה בחיל האוויר - החל מתכנון איתור, גיוס והכשרת החיילים, עד שנת 2012, אז קודמה לראש מחלקת פרט במטה חיל האוויר.

===ראש מחלקת פרט במטה חיל האוויר===

בשנת 2012, מונתה לראש מחלקת פרט במטה חיל האוויר. במהלך כהונתה, יזמה הרמון פרויקטים רבים, חלקם אפשרו את חיזוק הקשר אל מול ניצולי שואה, אחרים אפשרו סיוע למשפחות חיילים מרקע סוציו אקונומי נמוך, טיפול בחיילים במצוקה, עיסוק במיגור הטרדות מיניות, עידוד לגיוס משמעותי וטיפוח קשר ארוך טווח של המשרתים ומשפחותיהם עם חיל האוויר.
משנת 2012 ועד 2015, שימשה כחברת דירקטוריון ב"חבר" צרכנות (משרתי הקבע).

===לאחר פרישתה מצה"ל===

לאחר שחרורה מצה"ל, הצטרפה ל'יחד למען החייל' ובמרץ 2016 מונתה להיות סמנכ"לית הקרן.
ב־01.05.2020 החליפה את תא"ל (במיל') יחיאל גוזל ומונתה למנכ"לית קרן 'יחד למען החייל'. הבחירה בהרמון התאפשרה באמצעות ועדה בראשות יו"ר יחד למען החייל, אלוף (במיל') יורם יאיר ובאישורו של מנכ"ל משרד הביטחון, אלוף (במיל') אודי אדם.

==חייה האישיים==

הרמון נשואה לטל ולהם 4 ילדים. מתגוררת עם משפחתה בכפר ורבורג.

== קישורים חיצוניים ==
* [https://www.ufis.org.il/?categoryId=110423 עמוד מי אנחנו], באתר יחד למען החייל
* 
* [https://www.jpost.com/israel-news/idf-troops-begin-enforce-coronavirus-lockdown-622772 Israel's war-between-wars campaign against Iran continues]', באתר jpost
* 
* [https://www.hashikma-rishon.co.il/news/35989 בית לחייל הבודד יוקם בראשון לציון בהשקעה של 15 מיליון דולר], באתר השקמה - ראשון לציון

== הערות שוליים ==

2020 09
קטגוריה:באר שבע: אישים
קטגוריה:מנכ"ליות ישראליות
קטגוריה:מנכ"לים יוצאי שירות קבע בצה"ל
קטגוריה:בוגרות תיכון מקיף ג' (באר שבע)
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:קצינות צה"ל בדרגת אלוף-משנה
קטגוריה:כפר ורבורג: אישים
קטגוריה:בוגרי תיכון מקיף ג' (באר שבע)
קטגוריה:חיילות חיל האוויר הישראלי
קטגוריה:ישראליות שנולדו ב-1969
קטגוריה:ישראלים שנולדו ב-1969
סירמאנה דמבלה

סירמאנה דמבלה (בצרפתית: Siramana Dembélé; נולד ב-27 בינואר 1977) הוא כדורגלן עבר צרפתי ששיחק בעמדת הקשר.

==קריירה==
עד לגיל 25, דמבלה שיחק בלה לילה, מהליגות החובבניות של צרפת. בקיץ , חתם אולימפיק אלס.

בקיץ , דמבלה חתם בקאן, בה התאחד עם מאמנו מאלס רנה מארסיליה וכעבור שנה חתם בנים.

ביוני , דמבלה חתם בוויטוריה סטובאל מליגת העל הפורטוגלית.

כעבור חצי שנה, דמבלה שוחרר מוויטוריה, עקב אי תשלום משכורות וכעבור זמן קצר חתם בסטנדרד לייז' מליגת העל הבלגית.

ב-25 באוגוסט 2008, דמבלה הושאל למכבי פתח תקווה מליגת העל עד ליום העונה. דמבלה, רשם 27 הופעות במדי פתח תקווה, ובסיום העונה פרש מכדורגל.

שנה לאחר פרישתו, דמבלה מונה לעוזר מאמן של סטנדרד לייז', וכעבור שנה עזב את לייז'. בהמשך הקריירה, שימש כעוזר מאמן באולהננסה, אקדמיקה, בראגה ונאנט. בשנת מונה לעוזר מאמן בפורטו בתפקיד זה שימש 7 שנים.

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:פריז: כדורגלנים
קטגוריה:כדורגלני קאן
קטגוריה:כדורגלני נים
קטגוריה:כדורגלני ויטוריה סטובל
קטגוריה:כדורגלני סטנדרד לייז'
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים צרפתים בפורטוגל
קטגוריה:ספורטאים צרפתים בבלגיה
קטגוריה:ספורטאים צרפתים בישראל
קטגוריה:צרפתים שנולדו ב-1977
What Matters Most

What Matters Most (בעברית: מה שהכי חשוב) הוא אלבומה ה-33 של הזמרת ברברה סטרייסנד. האלבום מכיל אוסף של שירים שכתבו אלן ומרלין ברגמן עבור הזמרת במהלך הקריירה שלה והופקו על ידה. האלבום מחולק לשני דיסקים כאשר הדיסק הראשון מכיל שירים שהצמד כתב עבור הזמרת אך לא הוקלטו בעבר ואילו הדיסק השני מכיל שירים שיצאו בעבר.<ref></ref>

האלבום קיבל מועמדות לפרס גראמי בקטגוריית "אלבום הפופ הווקאלי העממי הטוב ביותר". האלבום מכר בשבוע הראשון ליציאתו 68 אלף עותקים בארצות הברית ונכון ליולי 2012 מכר 210 אלף עותקים במדינה.

== קידום ==
על מנת לקדם את האלבום הופיעה הזמרת באירוע התרמה של רשת סטארבקס. האירוע הוקלט והיה זמין לצפייה ביום יציאת האלבום ובשבוע שאחריו.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי 2011
קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
בוהן קלובה

בוהן קלובה
בוהן קלובה (מכונה גם הלוקס וולגוס, באנגלית: Bunion או Hallux valgus) היא דפורמציה של המפרק המחבר בין הבוהן הגדולה לכף הרגל<ref name=AO2016></ref>. הבוהן הגדולה לעיתים קרובות מתכופפת לכיוון האצבעות האחרות והמפרק הופך לאדום וכואב<ref name=AO2016/>. הופעתן של יבלות היא בדרך כלל הדרגתית וסיבוכים עשויים לכלול דלקת באמתחת או דלקת פרקים<ref name=AO2016/>. תסמינים אחרים עשויים לכלול גירוי בעור סביב הבוהן קלובה ושלפוחיות עשויות להיווצר בקלות רבה יותר באתר. כאב עלול להיות גרוע יותר בהליכה. הסיבה המדויקת לתופעה אינה ברורה<ref name=Day2017></ref>. זה יכול להיות בגלל שילוב של גורמים פנימיים וחיצוניים. הגורמים למצב הרפואי כוללים נעילת נעליים צמודות מדי, נעליים עם עקבים גבוהים, היסטוריה משפחתית ודלקת מפרקים שגרונית<ref name=AO2016/><ref name=Highheel2016></ref>. המכללה האמריקאית לכירורגי כף רגל וקרסול קובעת כי הנעלה רק מחמירה בעיה הנגרמת על ידי גנטיקה. תנועת סיבוב פנימית מוגזמת של כף הרגל גורמת ללחץ מוגבר על החלק הפנימי של הבוהן הגדולה שעלול לגרום לעיוות של מבני הקפסולה הפנימיים של המפרק, ובעקבות כך להגדיל את הסיכון להתפתחות חבלות. תופעה זו קיימת לעיתים קרובות בשילוב עם אצבעות פטישון.

אבחון של המצב מבוסס בדרך כלל על תסמינים ונתמך על ידי צילומי רנטגן<ref name="AO2016" />. הטיפול השמרני כולל שינויים בהנעלה, שימוש בחומרים מרפדים, מנוחה, קרח ותרופות נגד כאבים כגון פרצטמול או תרופות נוגדות דלקת שאינן סטרואידים. טיפולים אלה מטפלים בסימפטומים אך אינם מתקנים את העיוות בפועל. אם אי הנוחות נמשכת והיא קשה או כאשר מתבקש תיקון אסתטי של העיוות, ייתכן שיהיה צורך בתיקון כירורגי על ידי כירורג אורתופדי או כירורג פודיאטרי. נשים סובלות מהתופעה לעיתים קרובות יותר מאשר גברים<ref name=AO2016/>. בוהן קלובה משפיעה על כ-23% מהמבוגרים וגיל ההופעה הנפוץ הוא בין 20 ל-50 והמצב הופך גם לשכיח יותר עם הגיל<ref name="Day2017"></ref>. בוהן קלובה תוארה לראשונה בבירור בשנת 1870. מצב דומה של הבוהן הקטנה מכונה בוניונט<ref name="AO2016" />.

== קישורים חיצוניים ==

* [https://www.tasmc.org.il/Be-Well/InterestAreas/general/Pages/Hallux-Valgus.aspx בוהן קלובה], באתר בית החולים איכילוב
* 

==הערות שוליים==

קטגוריה:אורתופדיה
קטגוריה:בעיות רפואיות בכף הרגל
קטגוריה:הפרעות בצפיפות ובמבנה העצם
OK Not to Be OK

"Ok Not to Be Ok" (בעברית: בסדר לא להיות בסדר) הוא סינגל שהוקלט על ידי המוזיקאי האמריקאי מרשמלו ביחד עם הזמרת-יוצרת האמריקאית דמי לובאטו.<ref name=":0"></ref> השיר יצא לאור ב-10 בספטמבר 2020, על ידי חברת התקליטים Joytime Collective, כסינגל מתוך האלבום Dancing with the Devil... the Art of Starting Over.<ref name=":0" />

== וידאו קליפים ==
באוגוסט 2020 מרשמלו ולובאטו נראו על הסט של וידאו קליפ.<ref></ref> הקליפ בוים על ידי האנה לוקס דייוויס, שבעבר ביימה וידאו קליפים רבים של לובאטו ומרשמלו.

הקליפ מתרחש בשכונה פרברית בה לובאטו ומרשמלו מתעוררים שניהם בחדרי שינה השייכים לגרסאות צעירות יותר של עצמם. לובאטו והגרסה הצעירה שלה מרטשות את חדר השינה, וקליפ נחתך בין סצינות של לובאטו הבוגרת שרה במרכז החדר. בסופו של דבר כולם מטיילים בשכונה בזמן שהם שרים ורוקדים לצלילי השיר בעוד מרשמלו רוכב על אופניו בחצר הקדמית. הקליפ מסתיים במידע על "Hope for the Day" ונותן משאבים למניעת התאבדויות.<ref></ref>

וידאו קליפ לרמיקס של דיוק אנד ג'ונס לשיר יצא לאור ב-2 באוקטובר 2020.<ref></ref>

== הופעות חיות ==
ב-17 באוקטובר 2020, לובאטו ומרשמלו ביצעו את השיר בפסטיבל המוזיקה "Save Our Stages" ששודר באופן וירטואלי מלוס אנג'לס, קליפורניה, ארצות הברית.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
!ברחבי העולם
|10 בספטמבר 2020
|הזרמת מוזיקה • הורדה דיגיטלית
| rowspan="6" |מקורית
|איילנד רקורדס • Joytime Collective
|<ref></ref>
|-
!אוסטרליה
|11 בספטמבר 2020
|rowspan="4" |רדיו להיטים עכשוויים
|rowspan="2" |יוניברסל מיוזיק
|
|-
!איטליה
|14 בספטמבר 2020
|
|-
!ארצות הברית
|15 בספטמבר 2020
|ריפבליק רקורדס • איילנד רקורדס
|
|-
!בריטניה
|18 בספטמבר 2020
| rowspan="2" |יוניברסל מיוזיק
|<ref></ref>
|-
!בריטניה
|19 בספטמבר 2020
|מוזיקה עכשווית למבוגרים
|<ref></ref>
|-
! rowspan="2" |ברחבי העולם
|2 באוקטובר 2020
| rowspan="2" |הזרמת מוזיקה • הורדה דיגיטלית
|רמיקס Duke & Jones
| rowspan="2" |איילנד רקורדס • Joytime Collective
|<ref></ref>
|-
|22 באוקטובר 2020
|רמיקס לוסט סטוריס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מרשמלו
קטגוריה:שירי דמי לובאטו
קטגוריה:דואטים
קטגוריה:שירים באנגלית
קטגוריה:שירים שנכתבו על ידי גרגורי היין
קטגוריה:שירים שנכתבו על ידי דמי לובאטו
קטגוריה:שירים שנכתבו על ידי מרשמלו
קטגוריה:וידאו קליפים שבוימו על ידי האנה לוקס דייוויס
קטגוריה:שירים על מגפת הקורונה
קטגוריה:סינגלים בהוצאת איילנד רקורדס
חי בן לולו

חיים (חי) בן לולו (נולד ב-28 בינואר 1982) הוא כדורגלן עבר ישראלי ששיחק בעמדת המגן הימני.

==קריירה==
בן לולו התחיל את הקריירה שלו במחלקת הנוער של הפועל חיפה. ב-19 במאי 2000, בן לולו ערך את הופעת הבכורה שלו בקבוצה הבוגרת בתיקו 0-0 נגד מ.ס. אשדוד.

ב-10 בינואר 2005, בן לולו הושאל למכבי הרצליה מהליגה הלאומית. בן לולו, היה שותף לעליה של הקבוצה לגמר גביע המדינה לראשונה בתולדותיה, בו הפסידה למכבי תל אביב.

בקיץ , בן לולו חתם בהפועל עכו וכעבור שנה חזר לקדנציה שנייה בהפועל חיפה. בן לולו, היה שותף לחזרה של הפועל חיפה לליגת העל, אחרי 4 שנות היעדרות.

בקיץ , בן לולו חתם בהפועל רמת גן.

בהמשך הקריירה, בן לולו שיחק בהפועל עפולה, הפועל אסי גלבוע, סקציה מעלות תרשיחא, עירוני קריית אתא והפועל רובי שפירא חיפה.

==תארים==
; הפועל חיפה
*ליגה לאומית: 2008/2009

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני מכבי הרצליה
קטגוריה:כדורגלני הפועל עכו
קטגוריה:כדורגלני הפועל רמת גן
קטגוריה:כדורגלני הפועל עפולה
קטגוריה:כדורגלני מכבי עירוני קריית אתא
קטגוריה:כדורגלני הפועל רובי שפירא חיפה
קטגוריה:ישראלים שנולדו ב-1982
Lazy Afternoon

Lazy Afternoon (בעברית: אחר הצהריים עצלים) הוא אלבומה ה-17 של הזמרת ברברה סטרייסנד, אשר יצא באוקטובר 1975 על ידי קולומביה רקורדס.

== רקע ==
הקלטות האלבום התרחשו מאפריל עד יוני של אותה שנה. האלבום מאופיין במוזיקת פופ שמשולבת עם שירי ג'אז ודיסקו. על האלבום עבדה סטרייסנד עם המפיקים רופרט הולמס וג'פרי לייזר. סטרייסנד הלחינה את השיר "By The Way", ובכך זו הייתה הפעם הראשונה בה כתבה מוזיקה לאלבומיה.

בנוסף היא ביצעה מחדש כמה שירים, ביניהם: "" של להקת ארבע הפסגות, "You and I" של סטיבי וונדר ו-"Moanin' Low" של ליבי הולמן.

== ביקורת והצלחה ==
האלבום קיבל ביקורות חיוביות ממבקרי המוזיקה אשר אכן ציינו כי אלבום זה היה יותר טוב מאלבומה הקודם וכינו אותו כ"מלהיב". בנוסף גם הפקת האלבום זכתה לשבחים. מבחינה מסחרית האלבום קיבל מעמד אלבום זהב בארצות הברית ובנוסף דורג גם במצעד הקנדי ובמצעד האוסטרלי.

מתוך האלבום יצאו שני סינגלים כאשר הסינגל הראשון היה
"My Father's Song" בשילוב עם "By The Way", אשר יצא לאור באוגוסט של אותה השנה והשיר "Shake Me, Wake Me (When It's Over)" עם "Widescreen", יצאו לאורב-12 בנובמבר של אותה השנה, כסינגל השני והאחרון מתוך האלבום.

== רשימת רצועות ==

== מיקומי שיא ==

== קישורים חיצוניים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
קרע בגיד אכילס

קרע בגיד אכילס (באנגלית: Achilles tendon rupture) הוא מצב רפואי בו גיד אכילס הנמצא בחלק האחורי של הקרסול נקרע. הסימפטומים כוללים התפרצות פתאומית של כאב חד בקרסול<ref name=Hub2018></ref>. צליל עשוי להישמע כאשר הגיד נקרע וההליכה הופכת לקשה<ref name=Gos2018></ref>. קרע מתרחש בדרך כלל כתוצאה מכיפוף פתאומי של כף הרגל כאשר שרירי השוק מעורבים, טראומה ישירה או דלקת גידים ארוכת שנים. מנגנונים אחרים שבאמצעותם ניתן לקרוע את אכילס כוללים טראומה ישירה פתאומית לגיד, או הפעלה פתאומית של גיד אכילס לאחר ניוון מתקופות ממושכות של חוסר פעילות. כמה קרעים נפוצים אחרים יכולים להתרחש משימוש יתר בעת השתתפות בספורט אינטנסיבי. תנועת פיתול יכולה לתרום לפציעה.

גיד אכילס הוא הגיד החזק והעבה ביותר בגוף, המחבר בין שריר הסבך, שריר הסוליה ושריר הפלנטריס לעצמות שורש הרגל. אורכו כ־15 ס"מ ומתחיל בסמוך לחלקו האמצעי של השוק. כיווץ שריר הסובך מכופף את כף הרגל ומאפשר פעילויות כמו הליכה, קפיצה וריצה. הגיד עצמו נקרא בשנת 1693 על שם הגיבור היווני אכילס <ref></ref>.

גורמי סיכון אחרים כוללים שימוש בפלואורוקינולונים, שינוי משמעותי בפעילות גופנית, דלקת מפרקים שגרונית או שימוש בקורטיקוסטרואידים. אבחון מבוסס בדרך כלל על תסמינים ובדיקה ונתמך על ידי הדמיה רפואית. מניעה עשויה לכלול מתיחות לפני פעילות. הטיפול יכול להיות על ידי תיקון ניתוחי או גיבוס עם בהונות מופנות מעט כלפי מטה. חזרה מהירה יחסית לנשיאת משקל (בתוך 4 שבועות) נראית בסדר. בעוד שבדרך כלל הניתוח מביא לירידה קטנה בסיכון לקרע מחדש, הסיכון לסיבוכים אחרים גדול יותר<ref name="BMJ2018"></ref>. אם טיפול מתאים אינו מתרחש תוך 4 שבועות מתוצאות הפציעה תוצאות לא טובות כל כך<ref></ref>. קרע בגיד אכילס מופיע אצל כ-1 לכל 10,000 אנשים בשנה<ref name="Fer2016"></ref>. גברים נפגעים יותר מאשר נשים<ref name="Mer2017"></ref>. רוב המקרים של קרע בגיד אכילס הם פציעות ספורט טראומטיות. הגיל הממוצע של המטופלים הוא 29–40 שנים עם יחס בין זכר לנקבה של כמעט 20:1.

== קישורים חיצוניים ==

* [https://www.sheba.co.il/ניתוח-לתיקון-קרע-בגיד-אכילס\ קרע בגיד אכילס], באתר המרכז הרפואי ע"ש חיים שיבא – תל השומר
* [https://hmc.co.il/operation/ניתוח-לתיקון-קרע-בגיד-אכילס/ ניתוח לתיקון קרע בגיד אכילס], באתר הרצליה מדיקל סנטר

==הערות שוליים==

קטגוריה:אורתופדיה
קטגוריה:פציעות קרסול וכף רגל